**ხარაგაულის მუნიციპალიტეტის საკრებულოს 2017 წლის 1 მაისის სხდომის**

**ოქმი #13**

**დაბა ხარაგაული 2017 წლის 1 მაისი**

**სხდომას თავმჯდომარეობდა საკრებულოს თავმჯდომარე -** მანანა ბარბაქაძე

**სხდომას ესწრებოდნენ საკრებულოს წევრები:** კ. გოგსაძე, რ. შერგელაშვილი, გ. ლაცაბიძე, თ. ავალიშვილი, ა. მაჭავარიანი, ქ.ზუმბაძე, შ. ლურსმანაშვილი , ი. კელენჯერიძე, ვ. თავზარაშვილი, ბ. ფოცხვერაშვილი, ი. ლურსმანაშვილი, ჯ. გამცემლიძე, გ. გოლუბიანი, ა. ფურცელაძე, მ. ვეფხვაძე, გ. თხელიძე, ვ. ჭიპაშვილი, გ. ხიჯაკაძე, მ.ტალახაძე,უ. ბერაძე, ი. მაღრაძე, მ. ტალახაძე, მ. გელაშვილი,დ. ლურსმანაშვილი, დ. კიკნაძე, ვ. ბუაჩიძე, ბ. ტალახაძე, ო. გაგოშიძე, გ. გრიგალაშვილი, ნ. ზურაბიანი, ლ. აბაშიძე, მ. ღონღაძე.

სულ 32 წევრი.

**სხდომას ასევე ესწრებოდნენ:**

**ლ. კალანდაძე–** საკრებულოს აპარატის უფროსი,

**ზ. ორბელაძე-** საკრებულოს აპარატის მთავარი სპეციალისტი იურიდიულ საკითხებში

**მუნიციპალიტეტის გამგეობის წარმომადგენლები:**

**თ. თაბუკაშვილი -**  მუნიციპალიტეტი გამგეობის არქიტექტურისა და ზედამხედველობის სამსახურის უფროსი

**მ. ფხალაძე** - მუნიციპალიტეტი გამგეობის ინფრასტრუქტურისა და კეთილმოწყობის სამსახურის უფროსი

**საინფორმაციო საშუალებათა წარმომადგენლები:**

**ლ. გოგოლაძე - გაზეთ** „ჩემი იმერეთის“რედაქტორი,

**თ. მაღრაძე** –ა.ა.ი.პ ,,მოქალაქეთა ჩართულობისა და ინფორმირების ცენტრის“ ჟურნალისტი,

**მ. ბაბლიძე** - მუნიციპალიტეტის გამგეობის ადმინისტრაციული სამსახურის საზოგადოებასთან ურთიერთობის განყოფილების სპეციალისტი,

სხდომის თავმჯდომარემ საკრებულოს წევრებს წარუდგინა დღის წესრიგი და შესთავაზა წინადადება კენჭი ეყარათ წარმოდგენილი დღის წესრიგის დამტკიცებისათვის.

კენჭის ყრაში მონაწილეობას იღებდა საკრებულოს 29 წევრი

მომხრე 29

წინააღმდეგი 0

დღის წესრიგი მიღებული იქნა ( თან ერთვის).

**დღის წესრიგი**

**1.ხარაგაულის მუნიციპალიტეტის გამგეობის ზედამხედველობისა და არქიტექტურის სამსახურის მიერ გაწეული მუშაობის შესახებ ანგარიში**

**მომხს: თემური თაბუკაშვილი**

**სხვადასხვა**

**მოისმინეს:** მუნიციპალიტეტის გამგეობის არქიტექტურისა და ზედამხედველობის სამსახურის უფროსის თ. თაბუკაშვილის ანგარიში საკითხზე - ხარაგაულის მუნიციპალიტეტის გამგეობის ზედამხედველობისა და არქიტექტურის სამსახურის მიერ გაწეული მუშაობის შესახებ (თან ერთვის)

**აზრი გამოთქვეს:**

**მ. ღონღაძემ** კითხვით მიმართა მომხსენებელს თუ რა სტადიაშია ზედუბანი - სერბაისის გზის აღდგენის საკითხი,

**რ. შერგელაშვილმა** კითხვით მიმართა მომხსენებელს სარგვეშის საავტომობილო გზის რეაბილიტაცია გაგრძელდება თუ არა,

**კ. გოგსაძემ** აღნიშნა, რომ თქვენს ანგარიშში აღნიშნეთ, რომ კომპანიას შეუწყდა ხელშელრულება და დაჯარიმდა, ეს ნაკლებად აინტერესებს სოფლის მოსახლეობას, მათ აწუხებს ის, რომ გზა არ კეთდება.

**თ. ავალიშვილმა,** აღნიშნა, რომ ჩამონათვალის 90 % ჩანს, რომ შეუსრულებელია, ეს არის გამგებლის სისუსტე, თქვენს მონაცემებში არაფერია ნათქვამი კიცხში მდინარაძეების უბანში ჩავარდნილი გზის შესახებ, სადაც მოსახლეობას მიცვალებულები ვერ მიჰყავთ სასაფლაომდე ეს იყო გადაუდებლად აუცილებელი შესასრულებელი სამუშაო, რომლისთვისაც სტიქიის თანხა იყო გამოყოფლი 12 ათასი ლარი ახლა დაემატა დაზიანება და დასჭირდება სამმაგი თანხა, წიფაში მიღებული გაქვთ გზის სამუშაო გრეიდერის მიერ შესრულებული, სადაც ფაქტიურად გრეიდერი ვერ მიდის, წყალზე გახარჯულია 9000 ლარი და ფაქტიურად წყალი არ არის ამ ყველაფერზე თქვენ აწერთ ხელს და ეს არის დანაშაული.

**ი. მაღრაძემ** აღნიშნა, რომ იმ პირობებში, რა რესურსიც ჩვენ გაგვაჩნია კარგი ბიჭი ხარ, მაგრამ თქვენს მიერ წარმოდგენილი ანგარიში ამის შეფასების საშუალებას არ იძლევა, აქ ალბათ უფრო მეტი უნდა გვესაუბრა იმ მიზეზებზე იმ მიღებულ უხარისხო ობიექტებზე, როგორიცაა ღია ესტრადა, სადაც ნახევარი მილიონი დაიხარჯა, საქასრიის საავტომობილო გზაზე, დამცავ კედლებზე და სხვა.

საკრებულოს წინაშე შემოვდივარ წინადადებით რომ საკითხი გადაიდოს დასრულყოფილდეს და შემდეგ განვიხილოთ.

**მ. ბარბაქაძემ** აღნიშნა, რომ სოფლებში ასევე ტრასაზე არის განთავსებული უგემოვნო რეკლამები დამახინჯერულია ტერიტორიების იერსახე და გთხოვთ ამას მიაქციოთ ყურადღება.

**გ. ლაცაბიძემ** აღნიშნა, რომ არქიტექტურისა და ზედამხედველობის სამსახურის საქმიანობა არის სარკე გამგეობის და საკრებულოს საქმიანობის, ანგარიშში წარმოდგენილია თუ რა თანხა გამოიყო და რა გაიხარჯა ეს არის საბიუჯეტო სახსრების უყაირათო ხარჯვა, გაივსო გამგეობა არაკვალიფიციური კადრებით, უყურებენ ერთმანეთს, საქმე უნდა აკეთოს ერთმა და იყოს პასუხისმგებელი.

**ვ. ჭიპაშვილმა** აღნიშნა, რომ საკითხის შესწავლის დროს ამ სამსახურის დებულებას გავეცანი და იქ აღნიშნულია, რომ ტქვენ გევალებათ გარე რეკლამის, გარე ვაჭრობის მშენებლობების ნებართვების რეგულირება, რის შესახებაც არაფერია ნათქვამი თქვენს ანგარიშში.

**შ. ლურსმანაშვილმა** ეკონომიკის, ქონების მარტვისა და ინფრასტრუქტურის კომისიის თავმჯდომარემ დასვა წინადადება რომ სამსახურის საქმიანობა შეფასდეს დადებითად მიუხედავად ხარვეზებისა უამრავი კარგი საქმეა გაკეთებული.

**გ. გოლუბიანმა** აღნიშნა,რომ აქ უნდა ვიმსჯელოთ იმ მიზეზებზე თუ რამ მიიყვანა ეს სამსახური ამ მდგომარეობამდე, ეს არის სისტემური დანაშაული ეს ძალიან კარგად გამოჩნდა საკრებულოს იურიდიუ, სამანდატო, საპროცედურო საკითხთა და ეთიკის კომისიის სხდომაზე საკითხის განხილვის დროს ერთი კაცის დაძახილზე გავიდა კომისიის ყველა წევრი ასეა გამგეობაშიც ერთი კაცის სიტყვაზე კეთდება ყველაფერი. ვაყენებ წინადადებას მოვიწვიოთ მაკონტროლებელი ორგანოები და შევისწავლოთ რა ხდება.

სხდომის თავმჯდომარემ საკრებულოს წევრებს გააცნო განკარგულების პროექტი აღნიშნულ საკითხზე და კენჭისყრაზე დააყენა საკითხი

კენჭის ყრაში მონაწილეობას იღებდა საკრებულოს 25 წევრი,

მომხრე 19,

წინააღმდეგი 6,

**საკრებულომ გადაწყვიტა:** განკარგულება მიღებული იქნეს (თან ერთვის).

კენჭის ყრის შედეგებზე კომისიის დასაკვნა თან ერთვის.

**სხვადასხვაში :**

**მოისმინეს:** საკრებულოს წევრების მიერ მუნიციპალიტეტის გამგეობის კეთილმოწყობისა და ინფრასტრუქტურის სამსახურის უფოსის მ. ფხალაძის მიმართ დასმული შეკითხვები კერძოდ:

**უ. ბერაძე** კიცხში მდინარაძეების უბანში გზის მშენებლები გაყარეს, ლეღვნის უთავბოლო ხიდი მონაგონი იქნება რასაც იქ აკეთებენ.

**ჯ. გამცემლიძე** ჩემს მიერ დასმული ყველა საკითხი ლეღვანში არსებულ პრობლემებზე მივიდა მ. ფხალაძის ყურამდე, მაგრამ არაფერი არ გაკეთებულა მაგ. სასაფლაოს შემოღობვის პროექტი გაკეტებულია მაგრამ დრემდე მის შემოსაღობად არავის უზრუნია, მოსაცდელი სოფელში არ არის და სხვა

სხდომის თვმჯდომარემ მ. ბარბაქაძემ დაავალა საკრებულოს ეკონომიკის, ქონების მართვისა და ინფრასტრუქტურის კომისიის თავმჯდომარეს შ. ლურსმანაშვილს დაინტერესდეს დასახელებული ფაქტით და წარმოადგინოს დასკვნა.

**მ. ფხალაძე** დაეთანხმა ჯ. გამცემლიძის მიერ დასმულ საკითხებს და უპასუხა ფინანსების არ ქონის გამო მშენებლობა ვერ დაიწყო.

**გ. ლაცაბიძე** ადრეც აღვნიშნე და ახლაც მინდა ჩაგაყენოთ საქმის კურსში, რომ ჩინელების მიერ სისტემატიურად ბინძურდება მდინარე ჩხერიმელა მალე ეკოლოგიური კატასტროფა მოხდება, მდინარეში თევზი დაწყდება.

ამით საკრებულოს სხდომის დღის წესრიგით გათვალისწინებული საკითხი ამოიწურა და სხდომა დახურულად გამოცხადდა.

საკრებულოს თავმჯდომარე მანანა ბარბაქაძე